Rikunarita-ORG/Wikinium huggingface dataset:
# כתב דוואנגרי

|  |
| --- |
|  |
| **אלפבית דוונאגרי** |
| תנועות |
| अ | आ | इ | ई | उ | ऊ | ऋ |
| ए | ऐ | ओ | औ |
| עיצורים |
| क | ख | ग | घ | ङ | च | छ |
| ज | झ | ञ‌ | ट | ठ | ड | ढ |  |
| ण | त | थ | द | ध | न | प |  |
| फ | ब | भ | म | य | र | ल |  |
| व | श | ष | स | ह |  |

עמוד של הריג ודה מהמאה ה-19 הכתוב בסנסקריט בכתב דוונאגרי
המנטרה ההינדואיסטית אום בכתב דוונאגרי
**כתב דֶּוַונַאגַּרִי** (देवनागरी,‏ Devanāgarī) היא מערכת כתב מסוג אבוגידה המשמשת בהודו ובנפאל. מערכת כתב זו מכונה גם **נַאגַּרִי** (Nāgarī), על שם הכתב שממנו הוא התפתח.

דוונאגרי נכתב משמאל לימין, ואין בו חלוקה לאותיות גדולות וקטנות. מאפיין של כתב זה הוא קו אופקי המחבר אותיות שונות בחלקן העליון. דוונאגרי הוא שיטת הכתב העיקרית של הינדית, מראטהית ונפאלית, והחל מהמאה ה-19 הוא החל להיות גם הכתב הנפוץ של סנסקריט. כיום, נעשה שימוש בדוונאגרי גם בבוג'פורית, גוזארי, פאהארי (גארוואלי וקומאוני), קונקאני, מגאהי, מאיטהילית, מראווארי, ביהלית, נפאל בהאסה וסאנטלית, ולעיתים גם בסינדית, שרפה וקשמירית, ובעבר השתמשו בכתב זה גם בגוג'ראטית. חלק מהשפות האלה נכתבות גם בכתב ערבי.

התפתחות צורות העיצורים מן הבראהמי לגופטה ולדוונגרי|  | k | kh | g | gh | ṅ | c | ch | j | jh | ñ | ṭ | ṭh | ḍ | ḍh | ṇ | t | th | d | dh | n | p | ph | b | bh | m | y | r | l | v | ś | ṣ | s | h |
| בראהמי |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| גופטה  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **דוונאגרי** | **क** | **ख** | **ग** | **घ** | **ङ** | **च** | **छ** | **ज** | **झ** | **ञ** | **ट** | **ठ** | **ड** | **ढ** | **ण** | **त** | **थ** | **द** | **ध** | **न** | **प** | **फ** | **ब** | **भ** | **म** | **य** | **र** | **ल** | **व** | **श** | **ष** | **स** | **ह** |

## קישורים חיצוניים

 מדיה וקבצים בנושא **כתב דוואנגרי** בוויקישיתוף
* כתב דוואנגרי, באתר אנציקלופדיה בריטניקה (באנגלית)
* כתב דוונגארי, דף שער בספרייה הלאומית

## הערות שוליים

 ערך זה הוא קצרמר בנושא בלשנות. אתם מוזמנים לתרום לוויקיפדיה ו**להרחיב אותו**.
# שומן מן החי

מוצרים משומן ראשתן גדול-ראש: שמן למאור, נר ושעווה
**שומן מן החי** הוא כל שומן המופק מבעלי חיים ונמצא בשימוש האדם. קיימים שני סוגים של שומנים מהחי: שומנים המופקים מרקמות מעובדות של חיות משק כמו חזירים, תרנגולות ופרות, ושומנים המופקים מחלב בעלי חיים.

## מאפיינים

* הרכב כימי: שומן מן החי מכיל חומצות שומן רוויות (כגון חומצה פלמיטית וחומצה סטארית) לצד חומצות שומן חד-בלתי-רוויות (כגון חומצה אולאית) וכמות קטנה יותר של חומצות שומן רב-בלתי-רוויות. שומן מן החי גם מכיל כולסטרול.

* מצב צבירה: בטמפרטורת החדר, רוב השומנים מהחי הם מוצקים בשל האחוז הגבוה יחסית של חומצות שומן רוויות.

* נקודת התכה: לשומנים מן החי יש לרוב נקודת התכה גבוהה יותר בהשוואה לשמנים צמחיים.

* עמידות לחמצון: בשל תכולת חומצות השומן הרוויות הגבוהה יחסית, שומנים מן החי נוטים להיות יציבים יותר לחמצון ולפרוק בהשוואה לשמנים צמחיים עשירים בחומצות שומן רב-בלתי-רוויות.

## שימושים

לארד נחתך לבישול
### שימושים קולינריים

שומנים מהחי נצרכים ישירות לאחר עיבוד כגון בחמאה, סאלו, ליה ושמאלץ, או כחומרי גלם לבישול, בו הם משמשים לכמה מטרות, בהן:

* יצירת מרקם פירורי למאפים.
* שימון כלים נגד הידבקות.
* כחומר טעם.

לשומנים מהחי חשיבות רבה בתזונה קטוגנית.

### שימושים אחרים

* בעבר שימשו שומנים מהחי כחומר בעירה לחימום ולתאורה.
* הכנת סבון.
* ייצור ביו דיזל.

## הפקה

הפקת שומן מרקמות נעשית במגוון דרכים, הנפוצות בהן:

* עיבוד בחום הוא השיטה הנפוצה ביותר, שבה מחממים רקמות שומן כדי להמיס ולהפריד את השומן מהחלבונים ושאר הרקמות. תהליך זה יכול להתבצע בשתי שיטות עיקריות:
	+ המסה יבשה - חימום רקמות השומן ללא תוספת נוזלים, תוך ערבוב עד שהשומן נמס ונפרד. שיטה זו נפוצה בהפקת שומן בקר (טאלו ) שומן חזיר (לארד ) ושומן עופות (שמאלץ). שיטה זו ישימה גם באמצעים ביתיים.
	+ המסה רטובה מבוצעת על ידי חימום עם מים או קיטור בלחץ נמוך, מה שמאפשר הפרדת שומן תוך צמצום חמצון והשחרת השומן.
* כבישה - שיטה זו כוללת הפעלת לחץ מכני על רקמות שומן (לרוב בטמפרטורה גבוהה), כדי לסחוט את השומן מתוך הרקמה. השיטה משמשת בעיקר להפקת שומנים בעלי מרקם רך יחסית, כמו שומן עוף או שומן ברווז.
* המסה בצנטריפוגה - בשיטה זו מחממים את השומן תחילה, ולאחר מכן משתמשים בצנטריפוגה להפרדת השומן משאר הנוזלים והמוצקים. שיטה זו נפוצה במפעלי עיבוד תעשייתיים להפקת כמויות גדולות של שומן באיכות גבוהה.
* הפרדה באמצעות ממסים - בשיטה זו משתמשים בממסים אורגניים (כגון הקסאן) כדי למצות את השומן מהרקמות. לאחר מכן הממס מתאדה, והשומן הנקי נותר מאחור. שיטה זו פחות נפוצה להפקת שומן מן החי, אך יעילה כאשר יש צורך במיצוי מקסימלי.
* עיבוד באנזימים המפרקים את הרקמות. שיטה זו יעילה לשחרור מבוקר של השומן, אך עלותה גבוהה ולכן משמשת בעיקר בתעשיות מיוחדות, כמו ייצור מרכיבים לתוספי תזונה או קוסמטיקה.

### לאחר ההפקה

לאחר שהופק יכול השומן לעבור תהליכי זיקוק, סינון או הקשיה (למשל, הידרוגנציה) בהתאם לשימוש הרצוי, בין אם למאכל, לתעשיית הקוסמטיקה, לתעשיית הסבונים או להפקת ביו-דיזל. שומן שלאחר העיבוד הופך נוזל בטמפרטורת החדר יקרא שמן (למשל שמן דגים).

## קישורים חיצוניים

 מדיה וקבצים בנושא **שומן מן החי** בוויקישיתוף
* יתרונות הבישול בשומן מן החי (באנגלית)
# מזון בסיסי

סוגים שונים של דגן ומוצריו
**מזון בסיסי** - ( באנגלית: **staple food**) הוא שם כולל למזון הניתן לאחסון או לייצור לאורך כל השנה, ומכיל כמות קלוריות גבוהה ביחס למחירו.
סוגי המזון הבסיסי עשויים להשתנות בין אזורים שונים בעולם, אך לכולם מאפיינים משותפים:

* זולים ונמצאים בהישג יד .
* עשירים בעמילן ממקור צימחי.
* אוצרים בתוכם רמת אנרגיה גבוהה שמקורה בפחמימות..

עבור מרבית האנשים המזון הבסיסי מהווה את המרכיב העיקרי בכל ארוחה, ולרוב מתכוונים אליו בעת השימוש במונח "אוכל"[דרושה הבהרה]. מזון בסיסי ניתן לאכילה לאחר עיבוד מסוים, ומשמש כבסיס להכנת מנות רבות.

## סוגים עיקריים

מקורו של רוב המזון הבסיסי הוא במשפחת הדגנים כגון: חיטה, שעורה, אורז, ותירס.
מקור נוסף למזון בסיסי נמצא בכמויות גדולות גם בירקות שורש כגון: תפוח אדמה, יאם, ופקעות אחרות, וכן בסוגים שונים ממשפחת הקיטניות כגון חומוס.
מוצרי יסוד נוספים הם שמן בישול, חומץ, מלח בישול, וסוכר, המהווים מרכיבים חיוניים בבישול.

## צריכת מזון

רוב המזון הבסיסי נמכר לאחר עיבוד ראשוני הכולל טחינה ויצור קמח האופייני לו, ולאחריו ערבוב עם מים וחומרים נוספים ליצירת לחם, פסטה, או מוצרי מחית מבושלים.
האורז וירקות השורש נאכלים גם בשלמותם לאחר בישול וריכוך.

למרות כמות האנרגיה הגבוהה האצורה בו, צריכה של מזון בסיסי לבדו אינה נחשבת לתזונה מספיקה גם בכמויות גבוהות, ועלולה לגרום למאפיינים של תת- תזונה. לאור זאת, יש הממליצים לשלב צריכה של מזון בסיסי ביחד עם מזונות המכילים מרכיבים נוספים של תזונה מאוזנת כגון ירקות ופירות, ומזונות נוספים העשירים בחלבון.

סוגים שונים של תפוחי אדמה
יש הרואים גם בצריכה של מים לשתייה חלק מההגדרה של מזון בסיסי, אף על פי שאינם עומדים במאפיינים הבסיסיים שנמנו לעיל.

### סוגי מזון בסיסי על פי אזור גאוגרפי

* המזרח התיכון: חיטה
* מרכז אירופה: תפוח אדמה
* אפריקה הטרופית: מניהוט מצוי
* ארצות הברית, מקסיקו: תירס
* מזרח אסיה, הודו: אורז, חיטה
* רוסיה: שיפון, שעורה, כוסמת (קאשע)

## קישורים חיצוניים

 מדיה וקבצים בנושא **מזון בסיסי** בוויקישיתוף
* מזון בסיסי – מה אנשים אוכלים (באנגלית)
*
# ברווז נהרות

| ברווז נהרות |
| --- |
|  |
| מצב שימור |
| conservation status: least concern **ללא חשש** (LC)‏ |
| מיון מדעי |
| ממלכה: | בעלי חיים |
| מערכה: | מיתרניים |
| על־מחלקה: | בעלי ארבע רגליים |
| מחלקה: | עופות |
| סדרה: | אווזאים |
| תת־סדרה: | Anseres |
| משפחה: | ברווזיים |
| תת־משפחה: | ברווזי צדפות |
| סוג: | **Merganetta** |
| מין: | **ברווז נהרות** |
| שם מדעי |
|  *Merganetta armata* ‏גולד, 1842 |
| תחום תפוצה |
|  |
|  |

**ברווז נהרות** (שם מדעי: *Merganetta armata*) הוא מין עוף מים ממשפחת הברווזיים החי באמריקה הדרומית בעיקר באזור הרי האנדים. זהו המין היחידי בסוגו.

ברווז זה התגלה ב-1842 על ידי החוקר ג'ון גולד (John Gould‏; 1881-1804) ונחשב למין בתת-משפחת ברווזי צדפות יחד עם הטדורנה והברווז הכחול (*Hymenolaimus malacorhynchos*) מאוסטרליה, לאחר שהיה חבר בתת-המשפחה Cairininae שבוטלה.

אורכו של ברווז זה 43–46 ס"מ ומשקלו 315–440 גרם. הזכר בעל נוצות חומות עם פלג גוף עליון שחור ומקור אדום ורגליים אדומות. לעומת הזכר הנקבות קטנות יותר וצבען לבן עם 2 פסים שחורים לאורך הראש והעיניים עד הצוואר והבטן והכנפיים מפוספסות בפסים דקים שחורים והכנפיים חומות, אך כמו לזכרים גם מקורן ורגליהן אדומות. מבנה גופם של הברווזים מוארך מעט ומתאים לשחייה מהירה והמקור גם דק.

הם נפוצים רק בהרי האנדים מקולומביה בצפון עד לארץ האש בארגנטינה בדרום. הם חיים בנהרות ההר ומקננים במערות הרריות ואזורים מוגנים נוספים. הם שחיינים חזקים שלא חוששים גם ממי שלגים קפואים, אך מעופפים חלשים ולא תמיד זהירים. מזונם העיקרי הוא חסרי חוליות תת-מימיים בתוספת חולייתנים קטנים שנמצאים.

הברווזים נמצאים בירידה עקב פגיעה במקור תזונתם על ידי דגי טרוטה פולשים, זיהום, הרס יערות וסכירת נהרות לתחנות כוח. עם זאת האוכלוסייה נחשבת ליציבה כיום.

## תת-מינים

* *Merganetta armata armata*
* *Merganetta armata berlepschi*
* *Merganetta armata colombiana*
* *Merganetta armata garleppi*
* *Merganetta armata leucogenis*
* *Merganetta armata turneri*

## גלריה

*
*
*
*

## קישורים חיצוניים

 מדיה וקבצים בנושא **ברווז נהרות** בוויקישיתוף

* ברווז נהרות, באתר ITIS (באנגלית)
* ברווז נהרות, באתר המרכז הלאומי למידע ביוטכנולוגי (באנגלית)
* ברווז נהרות, באתר האנציקלופדיה של החיים (באנגלית)
* ברווז נהרות, באתר GBIF (באנגלית)
* ברווז נהרות, באתר eBird (באנגלית)
* ברווז נהרות, באתר Xeno-canto (באנגלית)
* ברווז נהרות, באתר אנציקלופדיה בריטניקה (באנגלית)
* סרטון על ברווז הנהרות בYouTube

## הערות שוליים
# ברווז

| ברווז |
| --- |
|
ברווז צהוב-מצח |
| מיון מדעי |
| ממלכה: | בעלי חיים |
| מערכה: | מיתרניים |
| מחלקה: | עופות |
| סדרה: | אווזאים |
| משפחה: | ברווזיים |

**ברווז** הוא שם כללי למספר מינים במשפחת הברווזיים (Anatidae). הברווזים אינם קבוצה טקסונומית משותפת אך הם בכל זאת שונים מסוגים אחרים במשפחה כמו אווזים וברבורים בכך שהם בעלי גוף קטן יותר, צוואר קצר יותר ומקור גדול יותר.

הברווזים הם עופות מים שנמצאים רוב הזמן במים. הברווזים יכולים לשהות במים מתוקים או מלוחים. רבים מהם עופות נודדים שעוזבים מקומות קרים בחורף ושבים אליהם בקיץ. הברווזים מקננים הן על הקרקע והן על עצים.

## אטימולוגיה

המילה "ברווז" היא הלחם של המילים "בר" ו"אווז" – משום שהברווז דומה לאווז אך קטן מן האווז. בר בארמית פירושו בן, בר־אווז פירושו בן־אווז.

## מיון

### מיון לא טקסונומי

ישנן שתי קבוצות (לא טקסונומיות) של ברווזים המתחלקים על פי הרגלי האכילה שלהם: **ברווזים צוללים** ו**ברווזים משתכשכים**. הברווזים הצוללים הם ברווזים הצוללים אל מתחת לפני המים וצדים או שולים את מזונם מתוך המים. לעומתם הברווזים המשתכשכים ניזונים ממזונות שצפים על פני המים תוך כדי שיט רגיל ולעיתים גם ניזונים ממזון יבשתי. אלו האחרונים אוכלים בעיקר מזון צמחי או רכיכות קטנות, אם כי חלק מהם יאכלו גם מאכלים גדולים יותר כמו דגים קטנים, חרקי מים ואפילו נבלות.

### מינים טקסונומיים

ישנו סוג טקסונומי המכונה ברווז ובו רוב המינים המוכרים של הברווזים.
מיני ברווזים רבים נחשבים לעופות אקזוטיים, ואת רובם מגדלים בגנים רבים בעולם, כולל במדינות שאינן אזור גידולם הטבעי. שני מיני ברווזים בויתו לגמרי: ברווז הבית, שבוית מהברכייה והברבר. המולארד הוא ברווז שנוצר מהזיווג של שני האחרונים.

* נטה אדומת־ראש
* ברווז חד־זנב
* ברווז לבן־גב
* ברווז עצים
* ברווז הקולר
* אדרית שחורת־כיפה
* ברווז שורק פולווס

## ראו גם

* בשר ברווז
* עור ברווז
* מבחן הברווז
* ברווז גומי

## קישורים חיצוניים

* ברווז, באתר אנציקלופדיה בריטניקה (באנגלית)
* הניו יורק טיימס, התבוללות בקרב ברווזי ארה"ב מסכנת את אחד ממיניהם, באתר הארץ, 14 בספטמבר 2017

 ערך זה הוא קצרמר בנושא עופות. אתם מוזמנים לתרום לוויקיפדיה ו**להרחיב אותו**.
# ממותה צמרית

| ממותה צמרית |
| --- |
|  |
| תקופה |
| פליוקן- הולוקן, כ-4–150 אלף שנה לפני זמננו

PreЄ
Є
O
S
D
C
P
T
J
K
Pg
N

גרינלנדיאן
נורת'גריפיאן
מגהלאיאן

 |
| מיון מדעי |
| ממלכה: | בעלי חיים |
| מערכה: | מיתרניים |
| על־מחלקה: | בעלי ארבע רגליים |
| מחלקה: | יונקים |
| סדרה: | בעלי חדק |
| משפחה: | פיליים |
| סוג: | ממותה |
| מין: | **ממותה צמרית** |
| שם מדעי |
|  *Mammuthus primigenius* ‏בלומנבך, 1799 |
| תחום תפוצה |
|  |
|  |

**ממותה צמרית** (שם מדעי: *Mammuthus primigenius*) היא מין בסוג ממותה שחי בתקופת הפלייסטוקן.

## מאפיינים

היא אחת מהממותות האחרונות בענף גנטי שתחילתו בממותה הדרום האפריקנית (*Mammuthus subplanifrons*) מתחילת תקופת הפליוקן. הממותה הצמרית התפצלה מממותת הערבה (*Mammuthus trogontherii*) לפני 150,000 שנה במזרח אסיה. המראה וההתנהגות של מין זה נחקרו יותר מכל חיה פרהיסטורית אחרת, זאת בשל השיירים הקפואים שנמצאו בסיביר ובאלסקה, שם רעו עדרים גדולים של הממותות וליחכו עשבים ודגניים שונים.

ממותה זו הייתה דומה בגודלה לפיל אפריקני בגובה של 2.7–3.4 מטרים (8.9–11.2 רגל) ומשקל של קצת יותר מ-6 טונות בערך. כמו הפילים של היום הממותות הנקבות היו קטנות יותר, בגובה 2.6–2.9 מטר ומשקל של 4 טונות. כהתאמתה לחיים בעידן הקרח היא הייתה מכוסה בפרווה עבה על עורה ששמר על חום הגוף. הממותות הזכרים היו בעלי חטים ארוכים ששימשו ללחימה.

לאחר עידן הקרח האחרון לפני 4,000 שנה בערך נכחדו הממותות לחלוטין, כנראה בשל שילוב של שינויי אקלים וציד. בתום עידן הקרח כנראה היה קל יותר לבני האדם לצוד ממותות שעירות מפני שהיו להם אזורים קטנים יותר לרעות בהם.

כיום קבוצת מדענים מאוניברסיטת הרווארד מנסים "להקים לתחייה" בעל חיים זה בעזרת פיל אסייתי וחלקי דנ"א עתיקים.

## בתרבות

ממותה זו היא המוכרת ביותר מבין הממותות ומוצגת במגוון סרטים, סדרות ומשחקים:

* ממותה צמרית בשם מני היא הדמות הראשית בסדרת הסרטים "עידן הקרח". בהמשך מוצגים גם דמויותיהם של אשתו אלי, בתו פיצס וחתנו ג'וליאן.
* בסרטי "לילה מוטרף במוזיאון", הסרט "אחי הדוב" והסרט "Journey to the Beginning of Time" נראים פרטי ממותה זו.
* בסרט "10,000 לפנה"ס" מתוארים ממותות שניצודות בידי אנשים אך גם מאולפות לסחיבה של אבנים גדולות לשם בניית פירמידות.
* בסדרה "משחקי הכס" נראות ממותות צמריות הנמשכות בידי ענקים במהלך המלחמה מול טירת שחור (עונה 4), אך בקרב הם בורחים והורגים את רוכביהם.
* ממותות צמריות נראות בסדרת ה-BBC "ללכת עם חיות" בפרק האחרון, ובסדרות "מפלצות שפגשנו", "העולם החדש הפראי" ו"לפני ששלטנו על הארץ".
* בסדרה "פארק פרהיסטורי" נראית בפרק השני ממותה בשם מרתה, אותה נייג'ל מארוון מוביל לפארק.
* ממותות נראות במשחק המחשב Zoo Tycoon.
* עצמות ממותה צמרית נראית בזיכיון פארק היורה: בסדרה "עולם היורה: מחנה הקרטיקון" במעבדה של ד"ר הנרי וו וכן במשחקי מחשב של הסדרה: Jurassic Park Builder, עולם היורה: המשחק ובמשחק הדומה: Ark: Survival Evolved.
* בסדרת הלגו של צ'ימה נראים כמה פרטי ממותות צמריות.

מאובניה הם מאובנים לאומיים במדינות: אלסקה, נברסקה (לצד ממותה קולומביאנית) ובוורמונט - בה היא מאובן יבשתי לעומת מאובני לבנתן המשמשים כמאובנים ימיים.

## תמונות

*
*
*
*
*
*
*
* איור שיניים של הממותה הצמרית

## קישורים חיצוניים

 מדיה וקבצים בנושא **ממותה צמרית** בוויקישיתוף
* ממותה צמרית, באתר אנציקלופדיית ההיסטוריה העולמית (באנגלית)

* ממותה צמרית, באתר המרכז הלאומי למידע ביוטכנולוגי (באנגלית)
* ממותה צמרית, באתר האנציקלופדיה של החיים (באנגלית)
* ממותה צמרית, באתר GBIF (באנגלית)

## הערות שוליים
# מרי אליזבת מסטרנטוניו

מרי אליזבת מסטרנטוניו
Mary Elizabeth Mastrantonio|  |
|
לידה |
17 בנובמבר 1958 (בת 67) לומברד, ארצות הברית  |
|
מדינה |
ארצות הברית  |
|
השכלה | * אוניברסיטת אילינוי באורבנה-שמפיין
* תיכון אוק פארק
 |
|
תקופת פעילות |
מ-1982  |
|
בן זוג | פט אוקונור (מ-1990)  |
|
מספר ילדים |
2 |
| **פרופיל ב-IMDb** |
|   |

**מרי אליזבת מסטרנטוניו**, (באנגלית: **Mary Elizabeth Mastrantonio**; נולדה ב-17 בנובמבר 1958) היא שחקנית קולנוע וזמרת אמריקאית. שיחקה בתפקידים ראשיים בסרטים "פני צלקת", "מצולות" ו"רובין הוד: נסיך הגנבים". הייתה מועמדת פרס אוסקר לשחקנית המשנה הטובה ביותר ופרס גלובוס הזהב לשנת 1986 על הופעתה בסרט "צבע הכסף".

## ביוגרפיה

מסטרנטוניו נולדה בפרבר לומבארד שבשיקגו, אילינוי.
מסטרנטוניו היא ממוצא איטלקי, בתם של מרי ופרנק מסטרנטוניו.
גדלה בפרבר אוהק פארק שבמערב אילינוי ולמדה ב"אוניברסיטת אילינוי באורבנה-שמפיין".

הופיעה לראשונה, בפולחן הפשע האלים של בריאן דה פלמה "פני צלקת" בתור ג'ינה מונטנה אחותו הצעירה של הפושע הקובני המסוכן טוני מונטנה (אל פצ'ינו), במהלך הסרט מנסה טוני לגונן יתר על המידה על אחותו. הופעתה בסרט הפשע צדה את עיניו של מרטין סקורסזה אשר החליט ללהק אותה לתפקידה של כרמן חברתו של המהמר הצעיר וינסנט לאוריה (טום קרוז) בדרמת ההימורים "צבע הכסף", הייתה מועמדת על הופעתה זו לפרס אוסקר לשחקנית המשנה הטובה ביותר ולפרס גלובוס הזהב לשנת 1986.

לוהקה על ידי ג'יימס קמרון לסרטו השלישי "המצולות" לתפקידה הראשי של לינדזי בירגמן מהנדסת הספינה.
ב-1991 גילמה את העלמה מריאן אהבתו של האביר רובין מלוקסלי (קווין קוסטנר) בסרט ההרפתקאות התקופתי "רובין הוד: נסיך הגנבים".
בשנת 2000 שיחקה בתפקידה הקולנועי הגדול האחרון עד כה בדרמת האסונות הביוגרפית "הסערה המושלמת" אודות אחת הסערות הגדולות בהיסטוריה המודרנית. בסרט הופיעה בתור לינדה גרינלו קפטנית האונייה "האנה בודן" ויריבתו הידידותית של קפטן אוניית "אנדריאה גייל" בילי טיין (ג'ורג' קלוני).

מסטרנטוניו הצטרפה לעונה הרביעית והחמישית של סדרת הפשע "ללא עקבות", הופיעה במשך תשעה פרקים בדמותה של אן קסידי.
הייתה ב-2003 מועמדת לפרס הטוני על הופעתה במחזמר "Man of La Mancha".
החליפה ב-2010 את השחקן אריק בוגוסיאן שגילם את קפטן דניאל רוס בסדרה "חוק וסדר: כוונה פלילית", בסדרה מגלמת את המפקדת החדשה של תחנת המשטרה זואי קאלאס.

בשנת 2013 לוהקה לסדרת הדרמה של CBS - "בני ערובה", הגרסה האמריקאית לסדרת הישראלית באותו שם ששודרה בערוץ עשר.

## חיים אישיים

מסטרנטוניו גרה בלונדון לצד בעלה, הבמאי האירי פאט או'קונור ושני בניה.

## פילמוגרפיה

* פני צלקת (1983)
* צבע הכסף (1986)
* לילה מסחרר (1987)
* נערת החודש (1989)
* המצולות (1989)
* בשם התביעה, בשם ההגנה (1991)
* רובין הוד: נסיך הגנבים (1991)
* חולות לבנים (1992)
* משחק למבוגרים בלבד (1992)
* רבע דולר (1995)
* אי ודאות (1999)
* בצל התמימות (1999)
* הסערה המושלמת (2000)
* סלמנדר (2017) - סרט טלוויזיה

### טלוויזיה

* גרים (2012–2013)
* בני ערובה (2013)
* חוק וסדר: פשע מאורגן (2025)

## קישורים חיצוניים

 מדיה וקבצים בנושא **מרי אליזבת מסטרנטוניו** בוויקישיתוף

* מרי אליזבת מסטרנטוניו, במסד הנתונים הקולנועיים IMDb (באנגלית)
* מרי אליזבת מסטרנטוניו, באתר AllMovie (באנגלית)
* מרי אליזבת מסטרנטוניו, באתר Rotten Tomatoes (באנגלית)
* מרי אליזבת מסטרנטוניו, במסד הנתונים הקולנועיים KinoPoisk (ברוסית)
* מרי אליזבת מסטרנטוניו, באתר MusicBrainz (באנגלית)
* מרי אליזבת מסטרנטוניו, באתר Discogs (באנגלית)
* מרי אליזבת מסטרנטוניו, באתר SecondHandSongs
# ציאן

**ציאן**|  |
|
שלשת הקסא |
# 00FFFF |
|
ייצוג RGB |
R=0, G=255, B=255 |
|
ייצוג HSV |
H=180, S=100, V=100 |
|
ייצוג CMYK |
C=100, M=0, Y=0, K=0 |
|   |

**צִיאַן** הוא צבע שמזכיר טורקיז, אשר מתקבל כשמערבבים כמויות שוות של אור כחול ואור ירוק. אורך הגל שלו הוא בין 490 ל-520 ננומטר, ותדירותו היא בין 575 ל-610 טרה-הרץ. הוא הצבע המשלים לאדום, לכן פיגמנט בצבע ציאן בולע אור אדום.

ציאן הוא אחד מהצבעים הנפוצים של דיו צבעונית בדפוס צבע ביתי ומסחרי, יחד עם צהוב ומג'נטה, אך בעברית בדרך כלל נקרא "דיו כחול" באופן שגוי. ייצוג הצבע במחשב הוא בקואורדינטות RGB שהן (0,255,255) כלומר כמות מרבית של אור כחול וירוק, וללא אור אדום. באופן טבעי, ייצוגו בקואורדינטות CMYK הוא (100,0,0,0) כלומר דיו ציאן בלבד. בגלל הקושי ביצירת דיו בצבע ציאן אידיאלי, דיו ציאן על נייר לא נראה כצבע ציאן ממש, והוא קרוב יותר לצבע תכלת.

## קישורים חיצוניים

 מדיה וקבצים בנושא **ציאן** בוויקישיתוף
* This is not BLUE (a lesson in color theory) - הסבר על צבעי יסוד כולל צבע הציאן(באנגלית)

 ערך זה הוא קצרמר בנושא פיזיקה. אתם מוזמנים לתרום לוויקיפדיה ו**להרחיב אותו**.
# בא נב דג'ד

בא נב דג'ד|  |
|
תרבות |
דת מצרים העתיקה  |
|
בן או בת זוג | Hatmehit  |
|
צאצאים |
הורוס  |
|   |

דמותו של בא נב דג'ד מופיעה בקבר מצרי עתיק

|  |
| --- |
| בא נב דג'ד **בכתב חרטומים** |
|

|  |  |  |  |  |  |
| --- | --- | --- | --- | --- | --- |
|

|  |  |  |  |  |
| --- | --- | --- | --- | --- |
|  |  |  |  |  |

 |

 |

**בא-נב-דג'ד** הוא אל מהמיתולוגיה המצרית בהתגלמות אייל. בא-נב-דג'ד קשור לאל השמש רע ולפוריות. עיקר הפולחן של בא-נד-דג'ד היה בעיר מנדס שבדלתה של הנילוס במצרים העתיקה. בא-נב-דג'ד הופיע בסיפורי המאבקים בין הורוס וסת- שם מצוין כי הוא נמצא בדרום מצרים ומהווה את משכנו של ח'נום. בא-נב-דג'ד מקושר גם אל האל המצרי ח'נום, ופעמים רבות הם הופיעו כאל אחד.

## קישורים חיצוניים

 מדיה וקבצים בנושא **בא נב דג'ד** בוויקישיתוף
## הערות שוליים
# אי-שוויון חברתי

**אי-שוויון חברתי** מתרחש כאשר משאבים בחברה מחולקים בצורה לא שווה. זה יכול לקרות בשל המגדר, המיניות, הגזע, ההכנסה, המעמד חוקי או בשל רמת ההשכלה של האדם. אי-שוויון חברתי עוסק בדרך כלל בכך שאין שוויון בתוצאה הסופית ועל כך שאין שוויון בגישה להזדמנויות. הזכויות החברתיות כוללות את שוק עבודה, מקורות ההכנסה, שירותי הבריאות וחופש הביטוי, החינוך, הייצוג הפוליטי והיכולת להשתתף בחברה.

אי-שוויון חברתי שונה מאי-שוויון כלכלי. המצב של אי-שוויון כלכלי מתייחס לפערים שנובעי מחלוקת של נכסים כלכליים ושל ההכנסה. בעוד שאי-שוויון כלכלי נגרם מחלוקה לא שוויונית של ההון בחברה, אי-שוויון חברתי קיים משום שהיעדר של הון באזורים מסוימים מונע מהאנשים שגרים באותו האזור להשיג דיור, שירותי בריאות והזדמנויות אחרות אשר זמינים לאוכלוסייה העשירה בחברה. לדוגמה, מכיוון שארצות הברית היא חברה קפיטליסטית, תחרותית ואשר מונעת מאוד מהמסחר, אי-שוויון הכלכלי ואי-שוויון החברתי קשורים זה בזה ומשפיעים זה על זה מאוד בחברה האמריקנית.

אי שוויון חברתי – דיגיטלי הוא מצב שבו יש פער דיגיטלי בין אוכלוסיות שונות בעולם. הוא מתבטא בהבדלי מגדר, גזע ומעמד בגישה לטכנולוגיות מידע ובאופן גובר ביכולת להשתמש בהן. אי שוויון חברתי דיגיטלי נוצר כאשר אנשים פעילים יותר בחייהם החברתיים בתחום הדיגיטלי ובכך נהנים מיתרונות על פני אוכלוסיות מוחלשות. אי שוויון חברתי – דיגיטלי מתקיים בשני מובנים. המובן הראשון מתקשר לפער הנוצר ברמה הדיגיטלית בעקבות נגישות שונה לטכנולוגיות תקשורת בין מדינות ברמות פיתוח שונות ובתוך מדינות. המובן השני נוגע לפער הדיגיטלי העוסק במיומנות עצמה – רמת ההשתתפות של אנשים שונים בזירות דיגיטליות, והמיומנות שלהם בשימוש בטכנולוגיות דיגיטליות לייצור תוכן דיגיטלי. לדוגמה, מחקרים מראים כי אוכלוסיות מוחלשות כלכלית עשויים להשתמש באינטרנט בצורה פחות אינטנסיבית מאשר קבוצות חזקות יותר בחברה.

רשתות חברתיות מהוות חלק חשוב מחיינו. אי השוויון החברתי נוכח ברשתות החברתיות. אנשים בעלי מעמד חברתי-כלכלי גבוה יותר בחברה נוכחים ביותר רשתות חברתיות, ובעלי כישורי אינטרנט עדיפים יותר גם הם נוכחים יותר באותן רשתות. בנוסף, שימוש ברשתות החברתיות עלול ליצור פער חברתי משמעותי מכיוון שהנוכחות ברשתות אלו חיונית כיום בתחומי חיים רבים ובכלל זה בשוק העבודה. מחקרים המבוססים על נתונים שנאספו מרשתות חברתיות, שאינם מודעים לתת-הייצוג ברשתות של אנשים ממעמד חברתי-כלכלי נמוך יותר, עלולים כתוצאה מכך לשקף את תפיסותיהם של שכבות אמידות יותר באוכלוסייה ולא לייצג את תפיסותיהם של שכבות אמידות פחות.

## לקריאה נוספת

* אלעזר וינריב, **על שוויון ואישוויון: מבט פילוסופי**, חיפה, הוצאת הספרים של אוניברסיטת חיפה והוצאת פרדס, 2007.

## ראו גם

* שוויון הזדמנויות

## קישורים חיצוניים

 מדיה וקבצים בנושא **אי-שוויון חברתי** בוויקישיתוף
## הערות שוליים

 ערך זה הוא קצרמר בנושא סוציולוגיה. אתם מוזמנים לתרום לוויקיפדיה ו**להרחיב אותו**.
# מנהל מוזיקלי

**מנהל מוזיקלי** הוא תואר המשמש תזמורות רבות להגדרת תפקידו של המנצח הראשי או המנהיג האמנותי של התזמורת. בתיאטרון מוזיקלי, אחריותו של המנהל המוזיקלי חלה על כל החלק המוזיקלי של המופע ובמסגרת זו עליו לוודא שליטה מלאה ויסודית של צוות המבצעים במוזיקה, לפקח על הפרשנות המוזיקלית של המבצעים על הבמה והתזמורת שבבור התזמורת (דוּת), ולנצח על התזמורת.

במאה ה-20 הייתה כרוכה בתואר ובמשרה שליטה בלתי מוגבלת כמעט בענייניה של תזמורת מסוימת. כפי שמשתמע מן השם, המנהל המוזיקלי לא רק מנצח על קונצרטים אלא גם קובע איזו מוזיקה תנגן התזמורת, בקונצרטים או להקלטות, וסמכותו רבה בכל הנוגע לקבלה לעבודה, לפיטורים ולהכרעות אחרות בענייני סגל הנגנים בתזמורת. שלטון סמכותי כזה, שנחשב פעם לצפוי ואפילו נחוץ לתפקוד נאות של הרכב סימפוני, התרופף במידת מה בעשורים האחרונים של המאה ה-20 כשהופיעו, וזכו לעידוד, מידה רבה יותר של חלוקת כוח וסגנונות ניהול שיתופיים (עם נגני התזמורת עצמם, עם ההנהלה ועם מועצת המנהלים המתנדבת).

המונח "מנהל מוזיקלי" נפוץ בארצות הברית באמצע המאה ה-20, כתוצאה מההתפתחות שחלה בתארים. בעבר הוגדר העומד בראש התזמורת פשוט כ"מנצח". בשנות ה-20 וה-30 של המאה ה-20 נכנס לשימוש המונח "מנהל מוזיקלי", בכוונה להדגיש את העובדה שממלא התפקיד הזה עושה הרבה יותר מניצוח גרידא ובמטרה להבחין בין נושא משרה זו לבין מנצח אורח, המנצח על תוכנית אחת או קונצרט אחד מסוים. גאורג סל, למשל, מונה כ"מנהל מוזיקלי" (Musical Director) של תזמורת קליבלנד בשנת 1946 וכך הוגדרה משרתו עד מותו בשנת 1970. הבא אחריו, לורין מאזל, קיבל את התואר (הפעם זה נקרא Music Director). תזמורות חשובות אחרות באמריקה היו מעודכנות יותר והחלו להשתמש במונח הפשוט יותר בשנות ה-50 וה-60.

"מנהל מוזיקה" בהפקת תיאטרון או במחזמר של ברודוויי משמש במקרים רבים כפסנתרן חזרות ומנצח.

מנהלים מוזיקליים אפשר למצוא גם בתזמורות כלי נשיפה ממתכת או מעץ, במקהלות, ובהרכבים אחרים.

כמו-כן, נהוג לכנות בתואר מנהל מוזיקלי, את כותב העיבודים ו/או הלחנים, המנצח ומנהל החזרות והביצוע של מופע מוזיקלי (בימתי-חי, מוקלט משודר או מצולם).

## במוזיקה פופולרית

במוזיקה פופולרית, תפקידיו של מנהל מוזיקלי כוללים פיקוח על העיבודים המוזיקליים וכן גיוס ופיקוח על צוות העובדים בסיבוב הופעות של מוזיקאי (ובכלל זה הופעות טלוויזיוניות שלו, הופעות בפסטיבלים וכדומה). בעידן המודרני, בלתי אפשרי או בלתי מעשי לשחזר בהופעות חיות את אותו סאונד שבו הוקלטו השירים באולפן, ותפקידו של המנהל המוזיקלי הוא להתאים את עיבודי האולפן להופעות חיות, תוך גיוס ושיבוץ נגנים ומוזיקאים לשם כך (לעיתים תוך החלטה על שימוש בפלייבק). המנהל המוזיקלי לרוב גם מנהל את החזרות, כמו גם את המופעים, דבר שמאפשר למוזיקאי המוביל להתמקד במוזיקה בלבד.

## קישורים חיצוניים

 מדיה וקבצים בנושא **מנהל מוזיקלי** בוויקישיתוף
## הערות שוליים